– budjettinimikkeistön mukauttaminen sen vuoksi, että jäsenvaltioille on annettu laajemmat mahdollisuudet siirtää osa Euroopan aluekehitysrahaston (EAKR), koheesiorahaston, Euroopan sosiaalirahasto plussan (ESR+) ja Euroopan meri-, kalatalous- ja vesiviljelyrahaston (EMKVR) alkuperäisistä määrärahoistaan elpymis- ja palautumistukivälineen REPowerEU-lukuun komission 18. toukokuuta 2022 REPowerEU-aloitteesta antaman ehdotuksen perusteella;

– Eurojustia varten pyydetty lisähenkilöstö sen jälkeen kun viraston toimeksiantoa laajennettiin kattamaan sotarikoksia koskevien todisteiden kerääminen ja säilyttäminen. Tähän liittyvät määrärahat rahoitetaan vuonna 2022 sisäisillä uudelleenkohdentamisilla, minkä vuoksi tätä tarkoitusta varten ei tarvita lisämäärärahoja.





2. Tulojen tarkistaminen

2.1 LTE:n nro 4/2022 kokonaisvaikutus omien varojen jäsenvaltiokohtaisten rahoitusosuuksien jakautumiseen

Vuotta 2022 koskevat tarkistetut ennakkoarviot vahvistettiin omia varoja käsittelevän neuvoa-antavan komitean 185. kokouksessa 23. toukokuuta 2022. Talousarvion tulopuolta on mukautettava, jotta perinteisiä omia varoja sekä arvonlisäveroon (alv), kierrättämättömään muovipakkausjätteeseen ja bruttokansantuloon (BKTL) perustuvia omia varoja koskevat arviot voidaan saattaa ajan tasalle kevään talousennusteen pohjalta (ks. 2.2 kohta).

Lisäksi muiden tulojen määrää päivitetään ottaen huomioon Yhdistyneen kuningaskunnan tarkistettu rahoitusosuus, kesäkuuhun 2022 mennessä lopullisesti maksetut sakot ja uhkasakot sekä Euroopan hiili- ja teräsyhteisön (EHTY) rahoitusosuus, joka liittyy Yhdistyneen kuningaskunnan osuutta EHTY:n nettovarallisuudesta koskevan maksun suorittamiseen Yhdistyneelle kuningaskunnalle (ks. 2.3, 2.4 ja 2.5 kohta).

Tässä lisätalousarvioesityksessä esitettyjen tuloja koskevien mukautusten kokonaisvaikutus esitetään seuraavassa yhteenvetotaulukossa. Taulukossa esitetään lisäksi omien varojen jäsenvaltiokohtaiset rahoitusosuudet sellaisina kuin ne on otettu alun perin hyväksyttyyn vuoden 2022 talousarvioon, sisällytetty lisätalousarvioesitykseen nro 3/2022 (LTE nro 3/2022) ja otettu tähän lisätalousarvioesitykseen nro 4/2022.

Omien varojen kokonaisrahoitusosuuksien jakautuminen jäsenvaltioittain (milj. euroa)

Talousarvio 2022 LTE nro 3/2022 LTE nro 4/2022 (1) (2) (3) BE 6 951,0 6 847,3 6 888,9 BG 773,0 759,1 823,2 CZ 2 530,1 2 482,2 2 649,0 DK 3 369,8 3 298,0 3 266,8 DE 37 331,5 36 558,9 36 182,0 EE 349,6 343,5 365,5 IE 3 282,2 3 218,0 3 508,0 EL 2 026,3 1 988,6 2 002,8 ES 14 394,3 14 126,9 13 582,5 FR 27 993,8 27 461,4 26 984,5 HR 613,4 601,7 607,7 IT 19 908,0 19 527,5 19 747,6 CY 247,2 242,6 243,0 LV 370,9 364,1 384,1 LT 619,8 609,0 648,4 LU 486,2 476,6 551,3 HU 1 800,2 1 768,6 1 822,0 MT 152,7 149,9 154,7 NL 9 815,3 9 635,7 9 250,0 AT 3 764,7 3 679,8 3 617,0 PL 6 713,9 6 598,6 7 244,6 PT 2 515,2 2 469,4 2 387,8 RO 2 585,6 2 535,2 2 634,9 SI 585,0 574,6 636,2 SK 1 074,1 1 053,2 1 057,6 FI 2 657,5 2 604,0 2 526,3 SE 4 789,3 4 675,4 4 656,0 EU 157 700,7 154 649,6 154 422,3

2.2 Perinteisistä omista varoista sekä muovipakkausjätteeseen perustuvien maksujen ja alv- ja BKTL-maksujen määräytymisperusteista laadittujen ennakkoarvioiden tarkistaminen

Komissio ehdottaa varainhoitoasetuksen 44 artiklan 1 kohdan b alakohdan mukaisesti talousarvion rahoituksen tarkistamista tuoreiden talousennusteiden perusteella. Tuloja koskevat tarkistetut ennakkoarviot vahvistetaan vakiintuneen käytännön mukaisesti jäsenvaltioiden kanssa omia varoja käsittelevän neuvoa-antavan komitean ennustemenettelyssä.

Tarkistukset koskevat talousarvioon vuonna 2022 maksettavista perinteisistä omista varoista laadittua ennakkoarviota sekä kierrättämättömään muovipakkausjätteeseen perustuvien maksujen ja alv- ja BKTL-maksujen vuoden 2022 määräytymisperusteista laadittuja ennakkoarvioita. Vuoden 2022 talousarvioon otettu ennakkoarvio vahvistettiin omia varoja käsittelevän neuvoa-antavan komitean 181. kokouksessa 26. toukokuuta 2021 ja 183. kokouksessa, joka pidettiin kirjallisella menettelyllä 3.–9. syyskuuta 2021. Tässä lisätalousarvioesityksessä nro 4/2022 tehtävät tarkistukset perustuvat omia varoja käsittelevän neuvoa-antavan komitean 185. kokouksessa omia varoja koskevan vuoden 2020 päätöksen pohjalta vahvistettuihin ennakkoarvioihin. Omia varoja koskevien ennakkoarvioiden tarkistamisella voidaan tarkentaa tuloja koskevia ennusteita ja näin myös jäsenvaltioille varainhoitovuoden aikana osoitettavia maksupyyntöjä.

Komission tuloennusteet perustuvat komission kevään 2022 talousennusteeseen , jossa kasvunäkymiä on tarkistettu alaspäin ja inflaatioennustetta ylöspäin. Ukrainan sota pahentaa talouden vastatuulta, jonka odotettiin heikkenevän. Venäjän Ukrainaan kohdistama hyökkäys koettelee EU:n talouden häiriönsietokykyä. Tuotannon ennakoidaan kuitenkin jatkavan kasvuaan ennustejaksolla covid-19-pandemiaan liittyvien rajoittamistoimenpiteiden vähentämisen ja pandemian aikana toteutettujen määrätietoisten politiikkatoimien myönteisten vaikutusten ansiosta. Reaalisen BKT:n odotetaan nyt kasvavan sekä EU:ssa että euroalueella 2,7 prosenttia vuonna 2022, kun kevään 2021 talousennusteessa kasvun ennustettiin olevan 4,4 prosenttia.

Uusimmat arviot vahvistavat pitkälti vuoden 2022 talousarvion perustana olevan taloudellisen skenaarion:

–Arvio vuonna 2022 kannettavista tullimaksuista, joista on vähennetty kantokuluina 25 prosenttia, on 20 479,8 miljoonaa euroa, joka on 14,3 prosenttia enemmän kuin vuoden 2022 talousarvioon otettu 17 912,6 miljoonan euron määrä. Komissio on verrannut omia varoja käsittelevän neuvoa-antavan komitean käyttämällä perinteisellä ennustemenetelmällä (EU:n ulkopuolelta peräisin olevan tuonnin ennakoidun kasvuvauhdin pohjalta) saatuja tuloksia tuloksiin, jotka on saatu ekstrapolointimenetelmällä (kerättyjä tullimaksuja koskevien tuoreimpien eli tammi–huhtikuulta 2022 peräisin olevien toteutumatietojen pohjalta). Perinteisen menetelmän avulla voidaan ottaa paremmin huomioon tämänhetkisten tapahtumien vaikutukset kuin ekstrapolointimenetelmällä. Viimeksi mainittu menetelmä osoittaa Ukrainan sodan vaikutukset vasta toukokuusta 2022 alkaen. Näin ollen neljän ensimmäisen kuukauden perusteella ekstrapoloidut tiedot todennäköisesti johtavat tullimaksujen yliarviointiin tänä poikkeuksellisena vuonna. Perinteisen menetelmän tulokset perustuvat vuoden 2021 tietoihin, joita on mukautettu ottaen huomioon täytäntöönpanostrategiaan liittyvät maksut sekä kevään talousennuste, ja niiden avulla voidaan todennäköisesti paremmin ennakoida viimeaikaisten tapahtumien vaikutus. Sen vuoksi omia varoja käsittelevän neuvoa-antavan komitean kokouksessa sovittiin, että perinteisiä omia varoja koskevan vuoden 2022 ennakkoarvion tarkistamisessa käytetään perinteistä ennustemenetelmää. Näin voidaan paremmin varmistaa moitteeton varainhoito tilanteessa, jossa on merkittäviä taloudellisia epävarmuustekijöitä ja jossa kaupan rakenteisiin saattaa kohdistua häiriöitä.

–EU:n vuoden 2022 yhteenlasketun rajaamattoman alv-määräytymisperusteen arvioidaan nyt olevan 6 588 601,0 miljoonaa euroa. Määrä on 3,2 prosenttia suurempi kuin toukokuussa 2021 vahvistettu ennakkoarvio, joka oli 6 384 062,6 miljoonaa euroa. EU:n yhteenlasketun rajatun alv-määräytymisperusteen arvioidaan nyt olevan 6 571 411,1 miljoonaa euroa vuonna 2022. Määrä on 3,4 prosenttia suurempi kuin toukokuussa 2021 vahvistettu ennakkoarvio, joka oli 6 357 129,3 miljoonaa euroa. Päivitetyssä ennakkoarviossa otetaan huomioon omia varoja koskevassa vuoden 2020 päätöksessä esitetty alv-määräytymisperusteen yksinkertaistettu määritelmä.

–EU:n kierrättämättömän muovipakkausjätteen määrän arvioidaan olevan 8 840 522,1 tonnia vuonna 2022. Määrä on 5,4 prosenttia suurempi kuin toukokuussa 2021 vahvistettu ennakkoarvio, joka oli 8 388 536,2 tonnia. Muovipakkausjätteeseen perustuvat jäsenvaltioiden rahoitusosuudet esitetään tämän asiakirjan budjettiteknisen liitteen taulukossa 3.

–EU:n vuoden 2022 yhteenlasketun BKTL-määräytymisperusteen arvioidaan nyt olevan 15 493 666,4 miljoonaa euroa eli 4,2 prosenttia enemmän kuin toukokuussa 2021 laadittu ennakkoarvio (14 874 288,2 miljoonaa euroa).